turjo4nis/wikipedia-bn-dump-20250701 huggingface dataset:
ভুটানে ইসলাম

দক্ষিণ এশিয়ার বৌদ্ধ সংখ্যাগরিষ্ঠ রাষ্ট্র ভুটানে
ইসলাম ধর্মাবলম্বী ব্যক্তির সংখ্যা নগণ্য। ভুটান সরকারে রক্ষণশীল মনোভাবের কারণেই মূলত মুসলিমেদর সংখ্যা অতি নগণ্য। স্থানীয়দের মধ্যে মুসলিমদের সংখ্যা আরো কম। মূলত ব্যবসায়িক সূত্রে ভারত থেকে ভুটানে যাওয়া মুসলমানরাই সেখানকার মুসলিম জনসংখ্যা। ২০১০ সালে পিউ রিসার্চ সেন্টার কর্তৃক পরিচালিত এক জরিপ অনুযায়ী ভুটানের প্রায় ১% লোক ইসলাম ধর্মাবলম্বী। 

২০১০ সালের এক হিসাবানুযায়ী ভুটানের ইসলাম ধর্মাবলম্বী জনগোষ্ঠীর সংখ্যা প্রায় সাত হাজার, যা ২০৩০ সালে ২৯% বেড়ে নয় হাজারে দাঁড়াবে।

মসজিদ ও ইসলামি সংস্থা

বিশ্বের প্রতিটি দেশে মুসলিমদের জন্য মসজিদ ও সংস্থা স্থাপনের অনুমতি থাকলেও ভুটানে কোনো মসজিদ নেই। গ্যারেজ ও বড় বড় দোকানে মুসলিমরা  জুমার নামাজ আদায় করেন। প্রকাশ্যে জমায়েত হয়ে  নামাজ আদায়েরও অনুমতি নেই। স্থানীয় মুসলিমরা এ ব্যাপারে ভুটানে অবস্থানরত মুসলিম রাষ্ট্রদূতবৃন্দের মাধ্যমে আলোচনা করার চেষ্টা করলেও বিফল হয়ে যান। তাদের ধারণা, ভুটানে মসজিদ নির্মাণের সুযোগ দিলে তা সেন্টারে পরিণত হবে এবং তা ভুটানীদের মাঝে ইসলাম প্রচারে ব্যাপক অবদান রাখবে এই ভয়ে ভুটান সরকার সেখানে মসজিদ নির্মাণের অনুমতি দেন না। তবে দিন দিন মুসলিমদের সংখ্যা বৃদ্ধি পাওয়ায় মসজিদ নির্মাণের দাবিটি জোরালো হচ্ছে। মসজিদ নির্মাণে বাধা থাকলেও ভুটানে অগণিত মন্দির ও চার্চ রয়েছে

তথ্যসূত্র

দেশ অনুযায়ী ইসলাম
ড্যান ডেইলি

ড্যানিয়েল জেমস ডেইলি জুনিয়র (; ১৪ ডিসেম্বর ১৯১৫ - ১৬ অক্টোবর ১৯৭৮) ছিলেন একজন মার্কিন নৃত্যশিল্পী ও অভিনেতা। তিনি টুয়েন্টিয়েথ সেঞ্চুরি ফক্সের কয়েকটি জনপ্রিয় সঙ্গীতধর্মী চলচ্চিত্রে কাজের জন্য সর্বাধিক পরিচিত, তন্মধ্যে উল্লেখযোগ্য হল মাদার ওর টাইটস (১৯৪৭)। তিনি ফক্সের হোয়েন মাই বেবি স্মাইলস অ্যাট মি (১৯৪৮) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং হোয়েন উইলি কামস মার্চিং হোম (১৯৫০) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি টেলিভিশন সিটকম দ্য গভর্নর অ্যান্ড জে.জে.-এ অভিনয় করে সেরা সঙ্গীতধর্মী বা হাস্যরসাত্মক টিভি ধারাবাহিক অভিনেতা বিভাগে গোল্ডেন গ্লোব পুরস্কার অর্জন করেন এবং তিনি এই বিভাগের প্রথম পুরস্কারপ্রাপ্ত অভিনেতা।

তথ্যসূত্র

বহিঃসংযোগ

 
 
 

১৯১৫-এ জন্ম
১৯৭৮-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন গায়ক
২০শ শতাব্দীর মার্কিন নৃত্যশিল্পী
দ্বিতীয় বিশ্বযুদ্ধের মার্কিন সেনা কর্মকর্তা
নিউ ইয়র্ক শহরের অভিনেতা
নিউ ইয়র্ক শহরের সঙ্গীতশিল্পী
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন নৃত্যশিল্পী
মার্কিন বেতার অভিনেতা
মার্কিন মঞ্চ অভিনেতা
গ্লেনডেলের ফরেস্ট লন মেমোরিয়াল পার্কে সমাধিস্ত
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
মেট্রো-গোল্ডউইন-মেয়ারের চুক্তিবদ্ধ শিল্পী
মার্কিন যুক্তরাষ্ট্রের সেনা কর্মকর্তা
২০শ শতাব্দীর মার্কিন সঙ্গীতশিল্পী
মার্কিন রোমান ক্যাথলিক
ক্যালিফোর্নিয়ার ডেমোক্র্যাট
নিউ ইয়র্কের (অঙ্গরাজ্য) ডেমোক্র্যাট
শ্যামলী পরিবহন

শ্যামলী পরিবহন (শ্যামলী এন আর ট্রাভেলস) বাংলাদেশের একটি অন্যতম আন্তঃজেলা পরিবহন সংস্থা। বাংলাদেশের বিভিন্ন জেলা ছাড়াও ভারতের কলকাতা, আগরতলা, শিলিগুড়ি, তামিলনাড়ু ও কর্ণাটকতে নিয়মিত যাত্রী পরিবহন করে সংস্থাটি।

ইতিহাস 
পাবনা জেলার সাধারণ স্কুটারচালক গণেশ চন্দ্র ঘোষ ১৯৭৩ সালে শ্যামলী পরিবহন প্রতিষ্ঠা করেন। তার স্কুটার বিক্রির টাকায় কেনা শ্যামলী পরিবহনের প্রথম বাস চালানো হতো রাজশাহী-নগরবাড়ী সড়কে। ১৯৭৯ সালে ঢাকা-পাবনা রুটে বাস চালানোর মাধ্যমে আন্তঃজেলা পরিবহন পরিসেবা শুরু করে। এরপর পর্যায়ক্রমে শ্যামলীর ব্যবসা বিস্তৃত হয়। ১৯৯৯ সালে আন্তর্জাতিক রুটে বাস চালানো শুরু করে শ্যামলী।

পরিসেবা 
শ্যামলী পরিবহন বর্তমানে বাংলাদেশের প্রায় ৪০টি জেলায় পরিবহন সেবা প্রদান করে। এছাড়াও ঢাকা ও চট্টগ্রাম থেকে কলকাতা, আগরতলা, শিলিগুড়ি, তামিলনাড়ু ও কর্ণাটকতে নিয়মিত যাত্রী পরিবহন করে। সম্প্রতি পরীক্ষামূলকভাবে ঢাকা-কাঠমান্ডু রুটে যাত্রী পরিবহন করে শ্যামলী।

তথ্যসূত্র

বহিঃসংযোগ 
 শ্যামলী পরিবহন ওয়েবসাইট

১৯৭৩-এ বাংলাদেশে প্রতিষ্ঠিত
বাংলাদেশের বাস কোম্পানি
বাংলাদেশের পরিবহন সম্পর্কিত তালিকা
মরুতীর্থ হিংলাজ (১৯৫৯)

মরুতীর্থ হিংলাজ বিকাশ রায় পরিচালিত মহাকাব্যিক চলচ্চিত্র। এটি ১৯৫৯ সালের একটি ভারতীয় বাংলা চলচ্চিত্র।  ছবিটিতে দিঘার উপকূলবর্তী এলাকাকে বেলুচিস্তানের মরুভূমির বিকল্প হিসেবে ব্যবহার করা হয়েছিল।এ টি অবধূতের "মরুতীর্থ হিংলাজ" উপন্যাস লক্ষণাত্নক ভ্রমণকাহিনী অবলম্বনে রচিত।  বিকাশ রায়ের প্রযোজনায় এই ছবিটি নির্মিত হয়েছিল।

কাহিনী 
পাকিস্তানে বেলুচিস্তান প্রদেশে অবস্থিত মরু এলাকা 'হিংলাজ' হিন্দুদের একটি তীর্থস্থান। ৫১ শক্তিপীঠের এক পীঠ।এই তীর্থের উদ্দেশ্য়‌ে যাত্রা করা তীর্থ‌যাত্রীদের নিয়ে এর গল্প। পবিত্র হিংলাজ মন্দিরের তীর্থযাত্রায় একটি দল ভয়ানক   কষ্টে তীর্থের পথ  অনুসরণ করে।তারা সেখানে চলেছে সব পাপ ধুয়ে মুছে ফেলার জন্য়‌।পথে তারা ডাকাতের কবলে পরা এক দম্পতিকে উদ্ধার ক্রে।যারা হল কুন্তী ও থিরুমল। কুন্তী, যিনি একজন তীর্থযাত্রী মেয়ে ।তিনি থিরুমল (উত্তম কুমার) -এর  প্রেমে পড়েছিলেন । যিনি একই যাত্রায় একজন যুবক। পদ্মার চিত্তাকর্ষক সংলাপ,

'থিরুমল! থিরুমল! '

চলচ্চিত্রের সবচেয়ে নাটকীয় মুহুর্তের একটি  । যখন তিনি অসহায়ভাবে তার প্রিয় থিরুমালকে ধীরে ধীরে মারাত্মকভাবে  চোরাবালি দ্বারা  গ্রাস হতে দেখেছেন ।

অভিনয়

থিরুমল- উত্তম কুমার
পদ্মা-সাবিত্রী চট্টোপাধ্যায়
অবধূত-বিকাশ রায় ,
 রূপলাল হিসেবে অনিল চট্টোপাধ্যায়
 পোপটলাল প্যাটেল হিসেবে পাহাড়ী সান্যাল 
 ভৈরবীর চরিত্রে চন্দ্রাবতী দেবী
 শ্যাম লাহা
 মনি শ্রীমনি

গান
 পথের ক্লান্তি ভুলে -হেমন্ত কুমার মুখোপাধ্যায় (৩:১৪)
 হে চন্দ্রচূড় -হেমন্ত কুমার মুখোপাধ্যায় (২:২৭)
 সর্ব‌র্ষ‌ বুদ্ধিরুপেনা -হেমন্ত কুমার মুখোপাধ্যায় (২:২২)
 তোমার ভুবন মাগো -হেমন্ত কুমার মুখোপাধ্যায় (২:৩৭)

তথ্যসূত্র

বহিঃসংযোগ
 

বাংলা ভাষার ভারতীয় চলচ্চিত্র
বাংলা ভাষার চলচ্চিত্র
১৯৫৯-এর চলচ্চিত্র
ভারতীয় চলচ্চিত্র
ধর্মীয় মহাকাব্য চলচ্চিত্র
ভারতীয় উপন্যাসের উপর ভিত্তি করে চলচ্চিত্র
১৯৫০-এর দশকের বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
ভারতীয় নাট্য চলচ্চিত্র
ডেরা ইসমাইল খান জেলা

ডেরা ইসমাইল খান (, , প্রায়শই সংক্ষেপে ডাকা হয়ে থাকে ডি.আই. খান নামে) পাকিস্তানের খাইবার পাখতুনখোয়া প্রদেশের ডেরা ইসমাইল খান বিভাগের একটি জেলা। জেলাটির রাজধানী শহরের নাম হচ্ছে ডেরা ইসমাইল খান শহর। জেলাটি মোট আয়তন হচ্ছে  এবং ১৯৯৮ সালের আদমশুমারীর হিসাব অনুযায়ী জনসংখ্যা ছিল প্রায় ৮৫২,৯৯৫ জন।

প্রশাসন
জেলাটিতে ৫টি তহসিলে রয়েছে; যার মধ্যে ৪৭টি ইউনিয়ন পরিষদ রয়েছে:

তথ্যসূত্র

খাইবার পাখতুনখোয়ার জেলা
ডেরা ইসমাইল খান জেলা
মেলাহাইড ক্রিকেট ক্লাব মাঠ

মেলাহাইড ক্রিকেট ক্লাব মাঠ বা দ্যা ভিলেজ আয়ারল্যান্ডের মেলাহাইডে মেলাহাইড দুর্গের কাছে অবস্থিত। এই মাঠের মালিকানা রয়েছে মেলাহাইড ক্রিকেট ক্লাবের কাছে। ২০১৩ সালে এই মাঠটিকে সংস্কার করে ১১,৫০০ ধারনক্ষমতায় উন্নীত করা হয়, যা বর্তমানে আয়ারল্যান্ডের সবচেয়ে বড় ক্রিকেট মাঠ। ২০১৭ সালের নভেম্বরে এই মাঠটিতে টেস্ট ম্যাচ আয়োজনের সিদ্বান্ত নেয়া হয় এবং ২০১৮ সালের মে'তে পাকিস্তানের বিপক্ষে নিজেদের প্রথম টেস্ট ম্যাচ এই মাঠে খেলে আয়ারল্যান্ড।

ইতিহাস 
মেলাহাইড দুর্গ প্রাঙ্গণে মেলাহাইড ক্রিকেট ক্লাব মাঠ স্থাপিত হয় ১৮৬১ সালে। এর ১৩০ বছর পর ১৯৯১ সালে এই মাঠে প্রথম শ্রেনীর ক্রিকেট ম্যাচ অনুষ্ঠিত হয়, ম্যাচটিতে  আয়ারল্যান্ড মোকাবেলা করে স্কটল্যান্ডের বিরুদ্ধে।

আন্তর্জাতিক ক্রিকেট 
২০১৩ সালের সেপ্টেম্বরে আন্তর্জাতিক ক্রিকেট কাউন্সিল (আইসিসি) মাঠটিকে আন্তর্জাতিক ক্রিকেটের উপযুক্ত বলে স্বীকৃতি দেয়। এই মাঠে প্রথম আন্তর্জাতিক ম্যাচে ইয়ন মরগানের ১২৪ রানের ইনিংসের সাহায্যে আয়ারল্যান্ডকে

৬ উইকেটে হারায় ইংল্যান্ড। ম্যাচটির মাধ্যমে মেলাহাইড ক্রিকেট ক্লাব মাঠটি আয়ারল্যান্ডের ৩য় আন্তর্জাতিক ক্রিকেট মাঠ হিসেবে স্বীকৃতি লাভ করে, অন্য দুইটি মাঠ হচ্ছে ডাবলিনের ক্যাসেল এভিনিউ এবং স্টরমন্টের সিভিল সার্ভিস ক্রিকেট মাঠ। ২০১৫ সালে আইসিসি টি২০ বিশ্বকাপের বাছাইপর্বের খেলা আয়োজন করে এই মাঠ।

টেস্ট ম্যাচ  

 ২০১৮ সালের মে'তে পাকিস্তানের বিপক্ষে নিজেদের প্রথম টেস্ট ম্যাচ এই মাঠে খেলে আয়ারল্যান্ড। 
 ২০১৮ সালের ১১ মে'তে পাকিস্তানের বিপক্ষে এই মাঠে প্রথম সেঞ্চুরী করে কেভিন ওব্রায়েন। 
 ইনিংসে প্রথম ৫ উইকেট সংগ্রহ করে পাকিস্তানের মোহাম্মদ আব্বাস। 
 প্রথম আন্তর্জাতিক টেস্ট ম্যাচ জয়লাভ করে পাকিস্তান।

ওয়ান ডে ইন্টারন্যাশনাল 

 ২০১৩ সালের ৩ সেপ্টেম্বর এই মাঠে প্রথম ওয়ান্ডে ম্যাচ অনুষ্ঠিত হয়।
 প্রথম সেঞ্চুরী করেন আয়ারল্যান্ডের উইলিয়াম পোর্টারফিল্ড।
 ইনিংসে প্রথম ৫ উইকেট সংগ্রহ করে আয়ারল্যান্ডের ক্রেগ ইয়ং।  
 প্রথম আন্তর্জাতিক ওয়ান্ডে জয়লাভ করে ইংল্যান্ড।

ছবিঘর

তথ্যসূত্র

বহিঃসংযোগ 

 Malahide Cricket Club Official Website
 Cricinfo

১৮৬১-এ ক্রিকেট
ক্রিকেট প্রশাসন
সানিসচারে শরণার্থী শিবির

সানিসচারে শরণার্থী শিবির (নেপালি: शनिस्चरे शरणार्थी शिविर) নেপালের মোরাং জেলায় বিদ্যমান এক শরণার্থী শিবির,যাতে ১৩,৩২৩ জন ভুটানি শরণার্থী বাস করে।

২০১১ এর মার্চে আগুনে ক্যাম্পটির প্রায় ১,২০০ ঘর পুড়ে যায়, সেদিন নেপালের আরেকটি রিফিউজি ক্যাম্প 'গোলধাপ শরণার্থী শিবির'-এও আগুন লাগে।

তথ্যসূত্র

শরণার্থী শিবির
নেপালের শরনার্থী শিবির
উত্তর ওয়াজিরিস্তান

উত্তর ওয়াজিরিস্তান (, ) কেন্দ্রীয়ভাবে প্রশাসিত উপজাতীয় এলাকার একটি সাবেক সংস্থা এবং বর্তমানে পাকিস্তানের খাইবার পাখতুনখোয়া প্রদেশের বন্নু বিভাগের একটি জেলা। জেলাটি মূলত উত্তর-পশ্চিমাঞ্চলের পাহাড়ী অঞ্চলের ওয়াজিরিস্তানের উত্তর অঞ্চলে অবস্থিত ও আফগানিস্তানের সীমান্তবর্তী এলাকা হিসেবে পরিচিত। এটি ৪,৭০৭ বর্গ কিলোমিটার (১,৮১৭ বর্গ মাইল) এলাকা জুড়ে গঠিত হয়েছে। উত্তর ওয়াজিরিস্তানের রাজধানী হচ্ছে মীরমাসহ।

প্রশাসন 
উত্তর ওয়াজিরিস্তান জেলাটিতে বর্তমানে ৯টি তহসিলে বিভক্ত।
 দাত্তা খেল তহসিল
 দসালি তহসিল
 ঘারিয়াম তহসিল
 গুরাম খান তহসিল
 মির আলী তহসিল
 মিরান শাহ তহসিল
 রাজমাক তহসিল
 শিউয়া তহসিল
 স্পিনওয়াম তহসিল
 শেওয়াল তহসিল

খনি 
 ডেরা ইসমাইল খান খনি
 কাঠগড় কয়লা খনি

তথ্যসূত্র

বহিঃসংযোগ 

 Waziristan and Mughal empire 
 Nehru in Waziristan
 Sketch map of Waziristan 

 
খাইবার পাখতুনখোয়ার জেলা
দক্ষিণ ওয়াজিরিস্তান

দক্ষিণ ওয়াজিরিস্তান (, ) পাকিস্তানের খাইবার পাখতুনখোয়া প্রদেশের ডেরা ইসমাইল খান বিভাগের একটি জেলা, এবং উত্তর পশ্চিম পাকিস্তানের পাহাড়ী অঞ্চলের ওয়াজিরিস্তানের দক্ষিণাঞ্চলীয় অঞ্চলটি প্রায় ১১,৫৮৫ বর্গ কিমি (৪,৪৭৩ বর্গ মাইল) এলাকা জুড়ে গঠিত হয়েছে। ভৌগোলিক অবস্থান অনুযায়ী ওয়াজিরিস্তান দক্ষিণে গোমল নদী এবং উত্তরে তোচি নদীর মাঝামাঝি পেশোয়ারের পশ্চিম ও দক্ষিণ-পশ্চিমে অবস্থিত। ১৮৯৩ সাল থেকে ব্রিটিশ শাসিত সাম্রাজ্য ও আফগানিস্তানের বাইরে এই অঞ্চলটি একটি স্বাধীন উপজাতীয় অঞ্চল হিসেবে পরিচিত ছিল।

প্রশাসন
দক্ষিণ ওয়াজিরিস্তান জেলাটি বর্তমানে ৮টি তহসিলে নিয়ে গঠিত হয়েছে। নিম্নে উল্লেখ করা হল:

 বিরমিল তহসিল
 লাধা তহসিল
 মাকিন তহসিল
 সারগোদা তহসিল
 সেরওয়াকাই তহিসল
 তিয়ারজা তহসিল
 তই খুল্লা তহসিল
 ওয়ানা তহসিল

জনসংখ্যার উপাত্ত
জেলাটির প্রধান ভাষা বা মাতৃভাষা হচ্ছে পশতু, যেটি জনসংখ্যার প্রায় ৯৭.৩% মানুষ কথা বলে থাকে। এছাড়াও কানিগুরাম শহরে অরমুরি ভাষায় কিছু মানুষ কথা বলে থাকে।

তথ্যসূত্র

বহিঃসংযোগ

 Waziristan and Mughal empire 
 Nehru in Waziristan
 Sketch map of Waziristan 

খাইবার পাখতুনখোয়ার জেলা
দক্ষিণ ওয়াজিরিস্তান
পাকিস্তানের জেলা
পাকিস্তানের ঐতিহাসিক জেলা
ট্যাঙ্ক জেলা

ট্যাঙ্ক জেলা (,  ) পাকিস্তানের খাইবার পাখতুনখোয়া প্রদেশের দেরা ইসমাইল খান বিভাগের একটি জেলা। জেলাটির রাজধানী শহরের নাম হচ্ছে ট্যাঙ্ক, যেখানে ইউনিয়ন পরিষদ শহর ১ এবং ইউনিয়ন পরিষদ শহর ২ নিয়ে গঠিত হয়েছে। ট্যাঙ্ক জেলায় ১৬টি ইউনিয়ন পরিষদ রয়েছে। ১৯৯২ সাল পর্যন্ত ট্যাঙ্ক ছিল ডেরা ইসমাইল খান জেলার একটি তহসিল। ভৌগোলিক অবস্থান অনুযায়ী জেলাটির দক্ষিণ-পূর্বে লাক্কি মারওয়াত জেলা, পূর্ব ও দক্ষিণ-পূর্ব ডেরা ইসমাইল খান, উত্তরে এফআর ট্যাঙ্ক এবং পশ্চিমে দক্ষিণ ওয়াজিরিস্তান এজেন্সির সীমানা ঘিরে রেখেছে।

ভাষা
১৯৯৮ সালের আদমশুমারীর হিসাব অনুযায়ী, অঞ্চলটির প্রধান ভাষা বা মাতৃভাষা হচ্ছে পশতু (যেখানে জনসংখ্যার  প্রায় ৮০% কথা বলে থাকেন) এবং সরাইকি (১৮.৫%) ব্যবহার করে থাকেন।

আরো দেখুন
 বন্নু জেলা

তথ্যসূত্র

বহিঃসংযোগ
Durand Line re-demarcation
http://www.maplandia.com/pakistan/n-w-f-p/dera-ismail-khan/mullazai/

খাইবার পাখতুনখোয়ার জেলা
ট্যাঙ্ক জেলা
অ্যাবোটাবাদ জেলা

অ্যাবোটাবাদ জেলা () পাকিস্তানের খাইবার পাখতুনখোয়া প্রদেশের একটি জেলা। এটি হাজারা বিভাগের অংশ এবং অ্যাবোটাবাদের প্রধান শহর যেটি ১,৯৬৯ কিলোমিটার এলাকা জুড়ে বিস্তৃত। ভৌগোলিক অবস্থান অনুযায়ী জেলার উত্তরে প্রতিবেশী জেলা মনসেহরা, পূর্বে মুজাফফারাবাদ, পশ্চিমে হরিপুর, দক্ষিণে রাওয়ালপিন্ডির সীমানা ঘিরে রেখেছে।

জনসংখ্যার উপাত্ত 
১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৮,৮১,০০০ জন। ধারণা করা হয়ে থাকে যে, ২০০৮ সালে এটি বেড়ে ১.০৫ মিলিয়ন হবে।

উপবিভাগ 
অ্যাবোটাবাদ জেলায় ২টি তহসিল রয়েছে: একটি অ্যাবোটাবাদ তহসিল ও অপরটি হাভেলিয়ান তহসিল এবং এর পাশাপাশি একটি নগর প্রশাসন এলাকা নওয়াশহরে রয়েছে।

জেলাটিতে প্রায় ৫১টি ইউনিয়ন পরিষদ রয়েছে, যার মধ্যে থেকে অ্যাবোটাবাদ ৩৮টি তহসিলে এবং হাভেলিয়ানের ১৩টি তহসিল।

আরো দেখুন 
 মিয়ানওয়ালী জেলা

তথ্যসূত্র 

 
খাইবার পাখতুনখোয়ার জেলা
বাংলাদেশে শিখধর্ম

শিখধর্ম হলো একটি সর্বেশ্বরবাদী ভারতীয় ধর্ম। খ্রিস্টীয় ১৫শ শতাব্দীতে ভারতীয় উপমহাদেশের পাঞ্জাব অঞ্চলে গুরু নানক এই ধর্ম প্রতিষ্ঠা করেছিলেন। শিখধর্ম বিশ্বের পঞ্চম বৃহত্তম ধর্মীয় গোষ্ঠী। এই ধর্মের অনুগামীর সংখ্যা প্রায় ৩ কোটি।

বাংলাদেশে শিখধর্মের যাত্রা শুরু হয় ১৫০৩ খ্রিষ্টাব্দে। বাংলাদেশে একসময় ১৮ টি গুরুদুয়ারা ছিল, যার মাত্র ৭ টি বর্তমানে অবশিষ্ট আছে।

ইতিহাস
১৫০৪ সালে গুরু নানক বাংলাদেশে আসেন এবং কিছু গুরুদুয়ারা স্থাপন করেন।
গুরুদুয়ারা নানকশাহী বাংলাদেশের প্রধান গুরুদুয়ারা। এটি ঢাকা বিশ্ববিদ্যালয়ের ক্যাম্পাসে অবস্থিত এবং বাংলাদেশে বিদ্যমান সাতটি গুরুদুয়ারার মাঝে সর্ববৃহৎ। ভারতভাগের পর শিখ সম্প্রদায়ের অনেক মানুষ ভারতে চলে যায়।বাংলাদেশের মুক্তিযুদ্ধের পর ভারতীয় সশস্ত্র বাহিনীর শিখ সেনারা বাংলাদেশে অবস্থিত গুরুদুয়ারাগুলোর সংস্কারে অংশ নিয়েছিল।

তথ্যসূত্র

শিখধর্ম
বাংলাদেশে ধর্মবিশ্বাস
বট্টগ্রাম জেলা

বট্টগ্রাম জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। জেলাটির প্রধান সদর দপ্তর হচ্ছে বট্টগ্রাম শহর, যেটি মনসেহরা থেকে প্রায় ৭৫ কিলোমিটার দূরত্বে অবস্থিত।

সংক্ষিপ্ত বিবরণ এবং ইতিহাস 
বট্টগ্রাম জেলা ৩৪.৪১ দ্রাঘিমাংশ এবং ৭৩.১ অক্ষাংশে অবস্থিত। ভৌগোলিক অবস্থান অনুযায়ী জেলাটির উত্তরে কোহিস্তান জেলা, পূর্বে মনসেহরা জেলা, দক্ষিণে কালা ঢাকা (বর্তমানে তরঘার জেলা) উপজাতীয় এলাকা এবং পশ্চিমে সাংলা জেলার সীমানা ঘিরে রেখেছে।

এটির মোট জমির পরিমাণ হচ্ছে ১৩০১ বর্গ কিলোমিটার। ১৯৯৩ সালের জুলাই মাসে বট্টগ্রাম একটি তহসিল থেকে উন্নিত হয় এবং মনসেহরা জেলা থেকে পৃথক হওয়ার পর জেলা হিসেবে মর্যাদা পায়।

জনসংখ্যার উপাত্ত
২০১৭ সালের আদমশুমারীর হিসাব অনুযায়ী, বট্টগ্রাম জেলার জনসংখ্যা ছিল প্রায় ৪৭৩,৬১২ জন। বছর অনুযায়ী জেলাটির জনসংখ্যার সারনি নিম্নে টেবিলের মধ্যে দেখান হল:

তথ্যসূত্র

গ্রন্থপঞ্জি

খাইবার পাখতুনখোয়ার জেলা
বট্টগ্রাম জেলা
ইরাকি শরণার্থী শিবির, খুজেস্তান

ইরাকি শরণার্থী শিবির () ইরানের খুজেস্তান প্রদেশে অবস্থিত একটি শরণার্থী শিবির। ২০০৬ সালের জরিপ অনুযায়ী ক্যাম্পটিতে ১,২৭৬ জন ও ১৯৪ টি পরিবার বাস করে।

তথ্যসূত্র 

শরণার্থী শিবির
ইরান
ইরাক
কলাই-পলাস জেলা

কলাই-পলাস কোহিস্তান জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। এটি হাজারা বিভাগের কোহিস্তান জেলার  একটি উপ-বিভাগ হিসেবে পরিচালিত হত, এরপর ২০১৭ সালে জেলাটি পৃথক জেলা হিসেবে আত্মপ্রকাশ করে।

জসসংখ্যার উপাত্ত 
২০১৭ সালের আদমশুমারীর হিসাব অনুযায়ী কলাই-পলাস জেলার মোট জনসংখ্যা ছিল প্রায় ২৭৫,৪৬১ জন এর মত। জেলাটির বর্তমান জনসংখ্যার প্রায় ১০০% গ্রামীণ বসবাসকারী। এছাড়াও ২০১৭ সালের গণনা অনুযায়ী, জেলাটিতে মোট ঘরবাড়ির সংখ্যা ছিল ৩৫,৭১৭।

প্রশাসনিক ইউনিট 
বর্তমানে জেলাটিতে ২টি তেহসিল রয়েছে।

 বট্টেরা কলাই
পলাস

জেলাটিতে ১৩টি ওয়ার্ড (পূর্বে ইউনিয়ন পরিষদ হিসাবে পরিচিত ছিল) এবং ৫২টি গ্রাম পরিষদ রয়েছে।

তথ্যসূত্র

বহিঃসংযোগ 

খাইবার পাখতুনখোয়ার জেলা
নিম্ন কোহিস্তান জেলা

নিম্ন কোহিস্তান জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। নিম্ন কোহিস্তান জেলার প্রধান সদর দপ্তর বা রাজধানীর নাম হচ্ছে পাত্তন নামক শহর।

সংক্ষিপ্ত বিবরণ এবং ইতিহাস
২০১৪ সালে, প্রাদেশিক সরকার কোহিস্তান জেলাকে উচ্চতর কোহিস্তান এবং নিম্ন কোহিস্তান জেলায় বিভক্ত করেছিল। সেই সময়ে, নিম্ন কোহিস্তানে ২টি তহসিল ছিল, পলস এবং পাত্তন নামে। ২০১৭ সালের ৩১ মে তারিখে, পলাসের তহসিলটি পৃথক জেলা হিসেবে গঠন করা হয় এবং কলাই-পলাস নামকরণ করা হয়।

প্রশাসনিক ইউনিট 
নিম্ন কোহিস্তান জেলায় ২টি তহসিল রয়েছে।

 পাত্তন
রনলিয়া বানকাদ (এছাড়াও বানান করা হয়ে থাকে রনলা নামে)

আরো দেখুন
 ডেরা ইসমাইল খান

তথ্যসূত্র

খাইবার পাখতুনখোয়ার জেলা
নিম্ন কোহিস্তান জেলা
ইরাকি শরণার্থী শিবির, পশ্চিম আজারবাইজান

ইরাকি শরণার্থী শিবির () ইরানের পশ্চিম আজারবাইজান প্রদেশে অবস্থিত একটি শরণার্থী শিবির। ২০০৬ সালের জরিপ অনুযায়ী ক্যাম্পটিতে ১২৭ জন ও ২৫ টি পরিবার বাস করে।

তথ্যসূত্র 

শরণার্থী শিবির
ইরান
ইরাক
মনসেহরা জেলা

মনসেহরা জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। মনসেহরা জেলা ও শহরটির নামকরণ করেন মন সিং, যিনি মুগল সম্রাট আকবরের নেতৃস্থানীয় সেনানায়ক ছিলেন। জেলা ও কারাকোরাম মহাসড়কটি জেলার মধ্য দিয়ে অবস্থিত কাঘান উপত্যকাটি অবস্থিত হওয়ার কারণে জেলাটি একটি গুরুত্বপূর্ণ পর্যটক এলাকা  হিসাবে বিবেচিত হয়েছে।

জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী মনসেহরা, বালাকোট ও ওঘী তহসিলের মোট জনসংখ্যা ছিল প্রায় ৯,৭৮,২০০ জন এর মত।

প্রধান ভাষা হচ্ছে হিন্দকো, ১৯৮২ সালের আদমশুমারির তথ্য অনুযায়ী মনসেরা তহসিলের ৭২% পরিবারের যোগাযোগের ভাষা ছিল, যার মধ্যে পশতু ছিল ১৪%। এছাড়াও মোটামুটিভাবে গুজরি ভাষা ব্যবহৃত হয়, বিশেষত কাঘান উপত্যকা অঞ্চলে। ওঘি তহসিলের দানি গ্রামের একটি ছোট সম্প্রদায়ও রয়েছে যারা বিপন্ন মানকিয়ালি ভাষায় কথা বলে। অনেকেই পাকিস্তানি ব্যবহৃত ইংরেজিতে লিখতে এবং কথা বলতে পারেন।

প্রশাসনিক বিভাগ
মনসেহরা জেলার আনুষ্ঠানিকভাবে ৫টি তহসিল নিয়ে গঠিত হয়েছে।

 বালাকোট
 মনসেহরা
 ওঘী
 বাফা পাখাই 
 ডারবান্দ

আরো দেখুন
 ডেরা ইসমাইল খান

গ্রন্থপঞ্জি

তথ্যসূত্র

খাইবার পাখতুনখোয়ার জেলা
মনসেহরা জেলা
বামন

বামন (সংস্কৃত: वामन),  এছাড়াও ত্রিবিক্রম,  উরুক্রম, উপেন্দ্র, দধিবামন এবং বলিবন্ধন (বলিকে বন্ধন বা হত্যাকারী) নামে পরিচিত) হলেন হিন্দু দেবতা বিষ্ণুর দশাবতারের মধ্যে পঞ্চম অবতার এবং নৃসিংহের পর ত্রেতাযুগের প্রথম অবতার। 

সর্বপ্রথম বেদ থেকে উদ্ভুত বামন হলেন হিন্দু মহাকাব্য এবং পুরাণে সবচেয়ে বেশি আলেচিত চরিত্র যেখানে বামন, দৈত্যরাজ বলির কাছ থেকে ত্রিপাদ স্থানের বিনিময়ে তিন লোক বা ত্রিলোক পুনরুদ্ধার করেন। এতে ত্রিজগতে শান্তি প্রতিষ্ঠিত হয়  তিনি আদিত্যদের মধ্যে সর্বকনিষ্ট এবং ঋষি কশ্যপ ও মাতা অদিতির পুত্র। বামন পুরাণ অষ্টাদশ হিন্দুপুরাণের অন্যতম এবং একটি গুরুত্বপূর্ণ হিন্দু ধর্মগ্রন্থ। এই পুরাণটি বিষ্ণুর বামন অবতারের নামে নিবেদিত এবং বামন অবতারের কাহিনি উক্ত হয়েছে।

হিন্দু পৌরাণিক কাহিনী মতে
ত্রেতাযুগে আবির্ভুত বিষ্ণুর প্রথম অবতার। দৈত্যরাজ বলিকে দমন করার জন্য বিষ্ণু বামনরূপে অবতীর্ণ হয়েছিলেন। পুরাণে বামনাবতার নামেও পরিচিত।
 
মৎস্য পুরাণের মতে− অসুরদের দ্বারা দেবতারা পরাজিত হয়ে আশ্রয়হীন হলে, দেবমাতা অদিতি পুনরায় শক্তিশালী পুত্রের জন্য বিষ্ণুর আরাধনা করেন। আরাধনায় সন্তুষ্ট হয়ে, বিষ্ণু তাঁকে জানান যে, তিনি (বিষ্ণু) কশ্যপের ঔরসে অদিতির গর্ভে জন্মগ্রহণের অঙ্গীকার করেন। এরপর যথাসময়ে অদিতির গর্ভে বিষ্ণুর আবির্ভাব হলে, অসুরেরা ক্রমে নিস্তেজ হয়ে পড়ে। যথাসময়ে বিষ্ণু বামন রূপে জন্মগ্রহণ করেন।

সেই সময়ের অসুর অধিপতি বলি একটি যজ্ঞের আয়োজন করলে, বামনরূপী বিষ্ণু উক্ত যজ্ঞানুষ্ঠানে গিয়ে ত্রিপাদ-ভূমি (তিন পা রাখার মতো ভূমি) প্রার্থনা করেন। বলি সম্মত হয়ে ভূমি দান করলে, বিষ্ণু তাঁর দেহবর্ধিত করে বিশাল আকার ধারণ করেন। বিষ্ণু স্বর্গে-মর্তে দুই পা রেখে নাভি থেকে তৃতীয় পা বের করেন। এই তৃতীয় পা কোথায় রাখবেন তা বলিকে জিজ্ঞাসা করলে, বলি তাঁর মাথা নত করে তৃতীয় পা রাখার অনুরোধ করেন। বিষ্ণু তৃতীয় পদ বলির মাথায় রাখার সাথে সাথে বলি বিষ্ণুর স্তব করতে থাকেন। এমন সময় প্রহ্লাদ এসে বলির বন্ধন মুক্তির জন্য অনুরোধ করলে, বিষ্ণু বলিকে মুক্তি দেন এবং বলি সত্য রক্ষার জন্য বহুকষ্ট স্বীকার করেছেন বলে, বিষ্ণু দেবতাদের দুষ্প্রাপ্য রসাতলকে তাঁর বাসের জন্য দান করেন।

এই পৌরাণিক কাহিনীর তাৎপর্য 

এই পৌরাণিক কাহিনীর তাৎপর্যের দিকে আমাদের দৃষ্টি আকর্ষণ করেছেন যোগভক্তি মার্গের সিদ্ধ সাধক, লঘিমাসিদ্ধ মহাযোগী (The Levitating Saint)  ভাদুড়ী মহাশয় - মহর্ষি নগেন্দ্রনাথ। তিনি এই পৌরাণিক কাহিনী বিশ্লেষণ করে নির্দেশ করেছেন এর তাৎপর্য:

তথ্যসূত্র

অবতার
বিষ্ণুর রূপভেদ
বৈষ্ণবধর্ম
অলৌকিক ক্ষমতাধর
আইয়াবাজি পুরাণ
শালাকাপুরুষ
জৈন পুরাণ
বৌদ্ধ পুরাণ
স্রষ্টা দেবতা
বিষ্ণুর অবতার
হিন্দু পৌরাণিক চরিত্র
প্রাচীন ভারতীয় সংস্কৃতি
হিন্দুধর্মে ঈশ্বরের নাম
হিন্দুদের প্রদত্ত নাম
দেবী সর্বমঙ্গলা

বর্ধমানের অধিষ্ঠাত্রী দেবী দেবী সর্বমঙ্গলা।তিনি বাংলার লৌকিক দেবতা ও বটে। তিনি পূর্ব বর্ধমান জেলার   সর্বমঙ্গলা মন্দিরে  পুজিত হন।এই মন্দিরটিকে অনেকে শক্তিপীঠ বলেন।সেই মতে এখানে দেবীর নাভি পরেছিল।দেবী সর্বমঙ্গলা ও ভৈরব শিব/মহাদেব ।

কিংবদন্তি
কথিত আছে, প্রায় সাড়ে তিনশো বছর আগে শহর বর্ধমানের উত্তরাংশে বাহির সর্বমঙ্গলা পাড়ায় বাগদিরা পুকুরে মাছ ধরতে গিয়ে একটি শিলামূর্তি পেয়েছিল। সেটিকে প্রস্তর খণ্ড ভেবে তার উপরে শামুক–গুগলি থেঁতো করতো। সেই সময় দামোদর নদ লাগোয়া চুন তৈরির কারখানার জন্য শামুকের খোলা নেওয়ার সময় শিলামূর্তিটি চলে যায় চুন ভাটায়। তখন শামুকের খোলের সঙ্গে শিলামূর্তিটি পোড়ানো হলেও মূর্তির কোনো ক্ষতি হয়নি। তবে সেই রাতে স্বপ্নাদেশ পাওয়া মাত্র বর্ধমান মহারাজা সঙ্গম রায় শিলামূর্তিটিকে নিয়ে এসে সর্বমঙ্গলা নামে পুজো শুরু করেন। পরবর্তীকালে ১৭০২ সালে টেরাকোটার নিপুণ কারুকার্য খচিত সর্বমঙ্গলা মন্দির নির্মাণ করেন মহারাজাধিরাজ কীর্তিচাঁদ মহতাব।  ক্রমে মূল মন্দিরের আশেপাশে গড়ে ওঠে নাট মন্দির, শ্বেত পাথরের তৈরি রামেশ্বর ও বাণেশ্বর নামে দুটি শিব মন্দির। কালো পাথরে তৈরি হয় মিত্রেশ্বর, চন্দ্রশ্বর ও ইন্দ্রেশ্বর নামে আরও তিনটি শিব মন্দির।

পুজো

সর্বমঙ্গলা মন্দিরের নিত্যপুজো ও ধারাবাহিকতা বজায় রাখতে রাজবংশের শেষ যুবরাজ উদয়চাঁদ মহতাব ট্রাস্ট কমিটি গঠন করেন।তাঁর পুজো প্রায়  সাড়ে তিনশো বছরেরও বেশি পুরোনো। সর্বমঙ্গলার ঘট প্রতিষ্ঠার মধ্যে দিয়ে শারদোৎসবের আনুষ্ঠানিক সূচনা করা হয়ে থাকে পূর্ব বর্ধমানে।কুমারি পুজাও হয়। বাদ্যযন্ত্র সহকারে বিশাল শোভাযাত্রায় ঢল নামে পুণ্যার্থীদের। দেবী সর্বমঙ্গলার ঘটপূর্ণ জল নিয়ে ঘোড়ার গাড়ি নানা পথ পরিক্রমা করেন । শোভাযাত্রা  সর্বমঙ্গলা মন্দিরে এসে পৌঁছতেই বাদ্যযন্ত্র, শাঁখ, ঘণ্টা, কাঁসি ও হুলুধ্বনির মধ্যে দিয়ে দুর্গাপুজোর ঘট প্রতিষ্ঠা করা হয়।

মন্দির
বর্ধমানের  সর্বমঙ্গলা মন্দির অবিভক্ত বাংলার প্রথম নবরত্ন মন্দির। প্রাচীন এই মন্দির বর্ধমানের মানুষের কাছে পবিত্র তীর্থস্থান।  দেশ-বিদেশের লক্ষ লক্ষ পুণ্যার্থী ও পর্যটকদের সমাগম হয় এই মন্দিরে।মন্দিরের ঐতিহাসিক গুরুত্বের কথা ভেবে প্রাচীন এই মন্দিরকে পর্যটন কেন্দ্র হিসেবে গড়ে তোলা হচ্ছে।

মূর্তি
এখানে সর্বমঙ্গলা দেবীর মূর্তি কষ্টি পাথরের অষ্টাদশভূজা সিংহবাহিনী ‘মহিষমর্দিনী’ মহালক্ষীরূপিণী।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলার লৌকিক দেবদেবী
পশ্চিমবঙ্গের সংস্কৃতি
শক্তিপীঠ
পূর্ব বর্ধমান জেলার হিন্দু মন্দির
১৭০২-এ প্রতিষ্ঠিত
১৮শ শতাব্দীর হিন্দু মন্দির
বঙ্গ সতী প্রবিধান (আইন), ১৮২৯

ইস্ট ইন্ডিয়া কোম্পানির শাসনের অধীনে গভর্নর জেনারেল লর্ড উইলিয়ম বেন্টিঙ্ক কর্তৃক ভারতের বঙ্গ সতী প্রবিধান, বা প্রবিধান XVII, যা ভারতের সমস্ত বিচার বিভাগে সতী অথবা সৌত্তি অভ্যাস বেআইনি এবং আইন মোতাবেক শাস্তিযোগ্য অপরাধ।

পাঠ্যাংশ
বঙ্গ কোডের সতী প্রবিধান XXVI, ১৮২৯ খ্রিষ্টাব্দ 
সতী বানানোর অভ্যাস, অথবা হিন্দু বিধবাদের জীবন্ত দাহ কিংবা কবর দেওয়া ফৌজদারি বিচারালয় দ্বারা ঘোষিত বেআইনি, এবং শাস্তিযোগ্য অপরাধ; ৪ ডিসেম্বর ১৮২৯ যে আইন পাস করেছেন গভর্নর জেনারেল ইন কাউন্সিল; অনুরূপ তারিখগুলো ছিল: ১২৩৬ বঙ্গাব্দের ২০ অগ্রহায়ণ; ১২৩৭ ফসলির ২৩ অগ্রহায়ণ; ১২৩৭ বিলায়েতির ২১ অগ্রহায়ণ; ১৮৮৬ সমবাতের ৮ অগ্রহয়ণ; এবং ১২৪৫ হিজরির ৬ জামাদি-উস-সানি।

I. সতীর রীতি, অথবা হিন্দু বিধবাদের জীবন্ত দাহ করা কিংবা কবর দেওয়া, হল মানুষের প্রকৃতিগত অনুভূতির বিরুদ্ধে বিদ্রোহ; হিন্দু ধর্মাবলম্বীদের দ্বারা এই প্রক্রিয়া কোথাও অত্যাবশ্যক কর্তব্য হিসেবে কার্যকর করা যাবেনা; অপরপক্ষে, বারংবার প্ররোচিত করে খুব বিশেষভাবে ও সম্ভাব্যভাবে বিধবার জীবনের স্বচ্ছতা এবং অবসরের ধারণা প্রতিষ্ঠিত করা হোত, এবং সারা ভারতে এক বিরাট সংখ্যাধিক জনগণ এই রীতি গ্রহণ কিংবা পালন করেনি: ব্যাপক ভিত্তিতে কিছু জেলায় এই প্রথার অস্তিত্বই নেই: যেসব জায়গায় এই কুখ্যাত প্রথা বারবার সংঘটিত হয় সেখানে একটা নৃসংশ কাজ হিসেবে স্বয়ং হিন্দুদের কাছেও এটা বেদনাদয়ক, এবং তাদের চোখেও বেআইনি ও দুষ্ট। এখনো পর্যন্ত গৃহীত পদক্ষেপ অনুযায়ী এই কাজকে নিরুৎসাহিত এবং প্রতিরোধ করতে সফল হয়নি, এবং গভর্নর জেনারেল ইন কাউন্সিল এব্যাপারে গভীরভাবে প্রভাবিত হয়েছিল যে, এই প্রথাকে পুরোপুরি রদ না-করে শুধুমাত্র নির্যাতনকারীদের দোষী সাব্যস্ত করে একে আটকানো যাবেনা। ভারতে ব্রিটিশ সরকারের খুব গুরুত্বপূর্ণ প্রথম এবং প্রধান শাসন নীতির ধারা অনুযায়ী গভর্নর জেনারেল ইন কাউন্সিল বিবেচনায় কাজ করে যাবে, তা থেকে পিছিয়ে আসবেনা; যতক্ষণ পর্যন্ত না সকল শ্রেণির জনগণ যাতে ন্যায় এবং মানবতার প্রধানতম নিয়মের লঙ্ঘন না-করে তাদের ধর্মীয় রীতিনীতিগুলো ঠিকমতো ধারায় প্রতিপালিত করতে পারে; আইন মেনে সেগুলো অধিকার হিসেবে প্রতিষ্ঠিত হবে, যা ফোর্ট উইলিয়ামের সভাপতিত্বের অধীনে সারা ক্ষেত্রে ঘোষণার সময় থেকে অবিলম্বে এতাবৎ কার্যকরভাবে বলবৎ হল।

II. সতীর রীতি, অথবা হিন্দু বিধবাদের জীবন্ত দাহ করা কিংবা কবর দেওয়া, হল এতাবৎ বেআইনি ঘোষিত, এবং ফৌজদারি বিচারালয় দ্বারা শাস্তিযোগ্য।

তথ্যসূত্র 

ভারতে বিধবাত্ব
ঘাঘর বুড়ি

ঘাঘর বুড়ি হলেন বাংলার লৌকিক দেবতা। আসানসোল শহরের উত্তরে ক্লেদবাহী শীর্ণকায় নুনীয়া নদীর তীরে অধিষ্টিতা রাঢ় বাংলার জাগ্রত দেবী মা শ্রীশ্রী ঘাঘর বুড়ি। ঘাঘর শব্দের অর্থ হল – ঝাঁজ বাদ্য ও ঘুঙুর। অনেকে তাকে ষষ্ঠ‌ীর আরেক রুপ ও বলেন।

মা ঘাগরবুড়ির আদেশে মন্দির প্রতিষ্ঠা হয় ১৬২০ সালে। ৬২০ সালের ১লা মাঘকে স্মরণ করে প্রতি বছর মন্দিরের সামনের মাঠে বসে ঘাগরবুড়ি চণ্ডীমাতার মেলা।

মূর্তি ও পূজা 
প্রমাণ্য তথ্য থেকে জানা যায় বহু প্রাচীন কাল থেকে অনাচ্ছাদিত মন্দিরে, গাছ তলায় পূজা হয়ে আসছে মা ঘাঘর বুড়ির। ইনি দেবী শ্রীশ্রী চন্ডী। কোন মূর্তি নেই। শুধু তিনটি শীলা রয়েছে। পুরানে দেব-দেবীর বিভিন্ন পূজা পদ্ধতির উল্লেখ আছে- তার মধ্যে নৃত্য গীত-বাদ্য সহকারে বহু দেবীর পূজার প্রচলন ছিল। রাস পূর্ণিমায় এখানে হোম যজ্ঞ করা হয়।

মন্দির সংলগ্ন এলাকাটি আদিবাসী অধ্যুষিত।

তথ্যসূত্র 

বাংলার মন্দির স্থাপত্য
পশ্চিমবঙ্গের হিন্দু মন্দির
হিন্দু তীর্থ
বাংলার লৌকিক দেবদেবী
পশ্চিমবঙ্গের সংস্কৃতি
পশ্চিম বর্ধমান জেলা
পশ্চিম বর্ধমান জেলার মন্দির
কালী মন্দির
পশ্চিম বর্ধমান জেলার ভবন ও স্থাপনা
আসানসোল